JYJ

**JYJ** (հայտնի ինչպես նաև **Junsu/Yuchun/Jaejung** Ճապոնիայում), հարավկորեական խումբ, որը ձևավորվել է 2010 թվականին TVXQ տղամարդկանց խմբի երեք նախկին մասնակիցների կողմից՝ Կիմ Ջե Ջունգ, Կիմ Ջունսու և Պակ Յու Չոն: Խմբի անվանումը կազմված է յուրաքանչյուր մասնակցի անվան սկզբնատառերից: Խումբը Կորեայում կառավարվել է C-JeS Entertainment ընկերության կողմից:

2010 թվականի ապրիլին նրանք թողարկել են իրենց դեբյուտային ալբոմը՝ ճապոնական մինի-ալբոմ The…-ը, որը մեկնարկել է Օրիկոն չարտի առաջին տեղից: Նրանց հետագա թողարկումները, ներառյալ համաշխարհային դեբյուտային The Beginning (2010) ալբոմը և երկրորդ ստուդիական ու առաջին կորեական լիաձև In Heaven (2011) ալբոմը, բոլորի դեբյուտը եղել է կորեական Gaon ալբոմների չարտի առաջին տեղում: JYJ-ն առաջին K-pop խումբն է, որը ելույթ է ունեցել Չիլիում և Պերուում:

2019 թվականին Յուչհոլի՝ C-Jes Entertainment-ից հեռանալուց հետո Ջե Ջունը և Ջուն Սուն շարունակել են իրենց սոլո գործունեությունը ընկերությունում:

## Պատմություն
### 2009: Դատական գործընթաց SM Entertainment-ի դեմ
JYJ խումբը ձևավորվել է 2009 թվականին DBSK խմբի գործունեության դադարեցումից հետո։ DBSK-ի երեք մասնակիցները (Կիմ Ջեջուն (կեղծանունը՝ «Հիրո»), Կիմ Ջունսու (կեղծանունը՝ «Սիա»), Պակ Յուչոն (կեղծանունը՝ «Միկկի»)), որոնք հետագայում կազմել են JYJ-ն, դատական հայց են ներկայացրել իրենց կորեական ձայնագրման ընկերության՝ SM Entertainment-ի դեմ, պնդելով, որ տասներեքամյա պայմանագրերը անարդար էին, և խմբի անդամները զրկվել էին շահույթի զգալի մասից՝ հօգուտ ընկերության: 2009 թվականի հոկտեմբերին Սեուլի Կենտրոնական շրջանային դատարանը որոշում է կայացրել նրանց օգտին այս հարցում՝ հաստատելով զվարճանքի արդյունաբերությունում նրանց ինքնուրույն մասնակցության իրավունքները: Դատավորը ուշադրություն է դարձրել այն փաստի վրա, որ պայմանագրերն իրոք ստրկական էին և կոպտորեն ու տգեղ կերպով խախտում էին Հարավային Կորեայի աշխատանքային օրենսդրությունը։ Եռյակը շարունակել է իր գործունեությունը Ճապոնիայում ևս կես տարի՝ Կորեայում դատական հայց ներկայացնելուց հետո, մինչև որ նրանց ճապոնական գործակալությունը՝ Avex-ը, չհայտարարեց պայմանագրի գործողության կասեցման մասին 2010 թվականին։

### 2010: Վերադարձ որպես JYJ, Ճապոնական տուր և The Beginning
Որպես ինքնուրույն խումբ եռյակը հայտարարվել է 2010 թվականի ապրիլին Rhythm Zone ընկերության կողմից Ճապոնիայում։ Խումբն անցկացրեց 2 տեսակի կենդանի ելույթներ՝ քառօրյա Thanksgiving Live in Dome համերգներ Օսակայի Դոմում և Տոկիոյի Դոմում հունիսին, և ելույթ A-nation-ում օգոստոսին։ Խմբի դեբյուտային ալբոմը՝ The...-ը, դուրս եկավ 2010 թվականի սեպտեմբերին և անմիջապես զբաղեցրեց առաջին տեղը ճապոնական Oricon ալբոմների չարտում՝ առաջին շաբաթվա ընթացքում վաճառելով 140,000 օրինակ։ Նրանց Thanksgiving Live in Dome համերգի DVD-ից վաճառվեց 116,000 օրինակ առաջին շաբաթվա ընթացքում: Եվ ալբոմը, և DVD-ն թողարկումից անմիջապես հետո գլխավորեցին ճապոնական Oricon չարտը։

2010 թվականի սեպտեմբերին Avex Group-ը հայտարարեց JYJ-ի ողջ գործունեության դադարեցման մասին Ճապոնիայում։ Պաշտոնական հայտարարության համաձայն, դա կապված էր Avex-ի և CJeS կորեական գործակալության միջև թյուրըմբռնման հետ, որը ներկայացնում էր JYJ-ն Հարավային Կորեայում։ JYJ-ն սկսեցին հակամարտությունը այն բանից հետո, երբ Avex-ը պահանջեց վերանայել պայմանագրի ժամկետները և որոշ պայմաններ:

Խումբը թողարկեց իր լիարժեք դեբյուտային անգլերեն ալբոմը՝ The Beginning-ը, 2010 թվականի հոկտեմբերի 12-ին, «Ayyy Girl» սինգլի պրոդյուսեր Քանյե Ուեսթի ղեկավարությամբ։ Ալբոմի թողարկումից 2 շաբաթ առաջ նախապատվերների քանակը գերազանցել է 500,000 օրինակը, իսկ The Beginning ալբոմի հատուկ հրատարակության նախնական պատվերները, որը թողարկվել էր 99,999 օրինակով, կազմել են 400,000 հայտ։ Ալբոմի աջակցության նպատակով JYJ-ն հոկտեմբերին և նոյեմբերին անցկացրել են համաշխարհային տուր՝ ելույթներով Հարավային Կորեայում, Հարավարևելյան Ասիայում և ԱՄՆ-ում։ Կորեայի համալսարանի Hwaseong Tiger Dome-ում երկու ելույթների 11,000 տոմսերը վաճառվեցին 15 րոպեում, և շահույթի մի մասն ուղղվեց World Vision-ին նվիրատվությունների համար: Չնայած աշխատանքային վիզա ստանալու խնդիրներին (նրանց մերժեցին դրանում համերգներից մի քանի օր առաջ), որոնց պատճառով նրանց ԱՄՆ տուրը հայտնվել է չեղարկման վտանգի տակ, JYJ-ն որոշեց շարունակել է տուրը և անվճար համերգներ անցկացնել իրենց երկրպագուների համար: Ի վերջո, Նյու Յորքի համերգին եկան 6400 երկրպագուներ (որոնցից 3400-ը մտան դահլիճ, իսկ ևս 3000-ը սպասում էին փողոցում՝ եռյակին տեսնելու համար)։ Նոյեմբերի 27-ին և 28-ին Սեուլում անցկացվեց JYJ Worldwide Concert-ը: Երկօրյա համերգը անցկացվել է Սեուլի Օլիմպիական մարզադաշտում, ընդհանուր առմամբ վաճառվեց 100,000 տոմս (50,000-ական յուրաքանչյուր օրվա համար)։ Այն անցկացվել է լայն ճանաչում ունեցող պրոդյուսեր Ջերի Սլաութերի աջակցությամբ:

Չնայած JYJ-ի արգելքին Հարավային Կորեայի երեք գլխավոր հեռուստաընկերություններում, նրանք կարողացան առաջին անգամ ելույթ ունենալ հեռուստատեսությամբ 2010 թվականի դեկտեմբերի 31-ին KBS Drama Awards-ի ամենամյա մրցանակաբաշխության ժամանակ: Նրանք կատարեցին 찾았다 «Found You»-ն՝ Սկանդալ Սոնգյունգվանում դորամայի սաունդթրեքը, որում գլխավոր դերում նկարահանվել էր Պակ Յու չոնը։

### 2011 թվականի Համաշխարհային տուր և In Heaven
JYJ-ն թողարկել են իր նոր սկավառակ-գիրքը (ավելի ճիշտ՝ extended play) «Their Rooms, Our Story»-ն 2011 թվականի հունվարի 25-ին «երաժշտական էսսեի» ձևաչափով: Չնայած վաճառքը հետևվել էր գրքերի, այլ ոչ թե CD-ների վարկանիշով, այն բավականին լավ էր վաճառվում, որպեսզի հայտնվի Hanteo չարտում: Hanteo։

2011 թվականի գարնանը JYJ-ն անցկացրել է իր առաջին համաշխարհային տուրը որպես խումբ: Համերգները տեղի են ունեցել Թաիլանդում, Թայվանում, Չինաստանում, Կանադայում և ԱՄՆ-ում: Բացի այդ, եռյակը երկու բարեգործական համերգ անցկացրել է Տոկիոյում: Վաստակած գումարն ուղղվեց 2011 թվականի մարտին Ճապոնիայում տեղի ունեցած երկրաշարժից տուժածներին օգնելու համար: Նրանք նաև երկու լրացուցիչ համերգ անցկացրին Հարավային Կորեայում՝ մեկը Բուսանում և մեկը Կվանգջուում։

JYJ-ն ընդլայնեց իր համաշխարհային տուրը Եվրոպայում համերգներով: Դրանք տեղի ունեցան 2011 թվականի հոկտեմբերին և նոյեմբերին Բարսելոնայում (Իսպանիա) և Բեռլինում (Գերմանիա)։

Այս տուրի սկզբից կարճ ժամանակ առաջ JYJ-ի Ջե Ջունգը և Ջուն Սուն այցելեցին Լոս Անջելես՝ մամուլի ասուլիս անցկացնելու համար։

Խմբի անդամները այդ ժամանակ նաև աշխատել են սոլո նախագծերի վրա: Սիա Ջունսուն թողարկել է իր սոլո դեբյուտային սինգլը՝ «Xiah»-ը, որը մեկնարկեց Օրիկոնի երկրորդ տեղից։ Կիմ Ջե Ջունgը նկարահանվեց «Sunao ni Narenakute» դրամայում, ինչպես նաև մասնակցել է Այումի Համասակիի «Blossom» երգի տեսահոլովակի նկարահանումներին։

2012 թվականի նոյեմբերի 28-ին JYJ-ի դատական գործը ավարտվեց, քանի որ կողմերը հասան հաշտության համաձայնության։

## Սկավառակագրություն

;Անգլերեն ալբոմ
**The Beginning* (2010)

;Կարեերեն ալբոմ
**In Heaven* (2011)
* *Just Us* (2014)

## Տուրեր և համերգներ
*"Jaejung/Yuchun/Junsu A-nation concerts in OSAKA 2010"
*"Jaejung/Yuchun/Junsu Thanksgiving concerts in Tokyo Dome 2010"
*"JYJ Showcase Tour 2010"
*"JYJ World Tour Concert 2011"
*"JYJ World Tour Concert 2012"
*"The Return of JYJ Tokyo Dome 2013"
*"The Return of The King Asia tour 2014"
* "JYJ Ichigo Ichie Japan Dome Tour 2014"

## Մրցանակներ

### Հոդված

## Ծանոթագրություններ

## Արտաքին աղբյուրներ

* Официальный корейский сайт
* Официальный японский сайт

Կատեգորիա:2009 հիմնադրված երաժշտական խմբեր
Կատեգորիա:2010 հիմնադրված երաժշտական խմբեր
Կատեգորիա:Երաժիշտներ
Կատեգորիա:Երաժշտական դուետներ
Կատեգորիա:Երաժշտական խմբեր այբբենական կարգով
Կատեգորիա:Կորեական երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական երաժշտություն
Կատեգորիա:Հարավկորեական պարային երաժշտական խմբեր
Կատեգորիա:Փոփ երաժշտական խմբեր
Կատեգորիա:Քեյ փոփ երաժշտական խմբեր